CELEX: 32001R2396
Language: lv
Date: 2001-12-07 00:00:00
Title: Komisijas Regula (EK) Nr. 2396/2001 (2001. gada 7. decembris), ar ko nosaka tirdzniecības standartu puraviem

Svarīgs juridisks paziņojums

|

32001R2396

Oficiālais Vēstnesis L 325 , 08/12/2001 Lpp. 0011 - 0014

		Komisijas Regula (EK) Nr. 2396/2001(2001. gada 7. decembris),ar ko nosaka tirdzniecības standartu puraviemEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 911/2001 [2], un jo īpaši tās 2. panta 2. punktu,tā kā:(1) Saskaņā ar Regulas (EK) Nr. 2200/96 I pielikumu, standarts puraviem ir pieņemts ar Komisijas Regulu (EEK) Nr. 1076/89 [3], kas grozīta ar Regulu (EK) Nr. 888/97 [4].(2) Lai saglabātu pārredzamību pasaules tirgū, būtu jāņem vērā standarts, ko attiecībā uz puraviem ieteikusi Apvienoto Nāciju Organizācijas Eiropas Ekonomikas komisijas (ANO/EEK) darba grupa jautājumos par tādu produktu standartizāciju, kas ātri bojājas, un kvalitātes uzlabošanu. Turklāt, vēlams paredzēt lielākas pielaides I kategorijas agrajiem puraviem. Tādēļ Regula (EEK) Nr. 1076/89 ir jāatceļ un jāaizstāj ar jaunu regulu, kurā standarti noteikti, ņemot vērā minētos faktus.(3) Pateicoties šo standartu piemērojumam, neapmierinošas kvalitātes produkti tirgū neparādītos, ražošana tiktu orientēta uz patērētāju prasībām un tiktu sekmētas tirdzniecības attiecības, kuru pamatā ir godīga konkurence, tādējādi palīdzot uzlabot rentabilitāti.(4) Šie standarti ir piemērojami visos tirdzniecības posmos. Pārvadājumi lielos attālumos, ilgstoša uzglabāšana un dažādie procesi, kam produkti tiek pakļauti, var izraisīt pārmaiņas šo produktu bioloģiskās attīstības dēļ vai tādēļ, ka tiem raksturīgi vairāk vai mazāk bojāties. Šīs pārmaiņas būtu jāņem vērā, piemērojot standartus tajos tirdzniecības posmos, kas seko nosūtīšanai.(5) Šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu,IR PIEŅĒMUSI ŠO REGULU.1. pantsTirdzniecības standarts puraviem, uz kuriem attiecas KN kods 07039000, ir izklāstīts pielikumā.Standartu piemēro visos tirdzniecības posmos saskaņā ar nosacījumiem, kas paredzēti Regulā (EK) Nr. 2200/96.Tomēr posmos pēc nosūtīšanas attiecībā pret standarta prasībām ir pieļaujami, ka produkti ir mazāk svaigi un piebrieduši, un ar nelielām pārmaiņām to attīstības dēļ un tādēļ, ka tiem ir raksturīgi vairāk vai mazāk bojāties.2. pantsRegulu (EEK) Nr. 1076/89 atceļ.3. pantsŠī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.To piemēro no 2002. gada 1. marta.Šī regula uzliek saistības kopumā un ir tieši piemērojama visās dalībvalstīs.Briselē, 2001. gada 7. decembrīKomisijas vārdā—Komisijas loceklisFranz Fischler[1] OV L 297, 21.11.1996., 1 lpp.[2] OV L 129, 11.5.2001., 3 lpp.[3] OV L 114, 27.4.1989., 14 lpp.[4] OV L 126, 17.5.1997., 11 lpp.--------------------------------------------------PIELIKUMSSTANDARTS PURAVIEMI. PRODUKTA DEFINĪCIJAŠis standarts attiecas uz to šķirņu puraviem, kas izaudzēti no Allium porrum L. šķirnes un ko paredzēts patērētājiem piegādāt svaigā veidā; tas neattiecas uz rūpnieciskai pārstrādei paredzētiem puraviem.II. NOTEIKUMI PAR KVALITĀTIStandarta mērķis ir noteikt kvalitātes prasības puraviem pēc to sagatavošanas un iesaiņošanas.A. Prasību minimumsIevērojot īpašus noteikumus attiecībā uz katru kategoriju un pieļaujamās pielaides, visu kategoriju puraviem jābūt:- veseliem (šī prasība tomēr neattiecas uz saknēm un lapu malām, ko var apgriezt),- nebojātiem; produktus, ko skārusi puve vai tādi bojājumi, ka tie kļuvuši nederīgi pārtikai, neizmanto,- tīriem, praktiski bez jebkādiem redzamiem svešķermeņiem, tomēr saknes var būt nedaudz ar zemēm,- svaigiem pēc izskata, lai būtu noņemtas savītušas un nokaltušas lapas,- praktiski bez kaitēkļiem,- praktiski bez kaitēkļu izraisītiem bojājumiem,- tādiem, ko neaudzē sēklai,- bez pārmērīga ārējā mitruma,, t.i., pienācīgi "apžāvētiem", ja tie tikuši mazgāti,- bez svešas izcelsmes smaržas un/vai garšas.Ja lapas ir nogrieztas, tām jābūt nogrieztām rūpīgi.Puravu attīstībai un stāvoklim jābūt tādam, lai tos varētu:- pārvadāt un pārkraut, un- apmierinošā stāvoklī piegādāt galapunktā.B. KlasifikācijaPuravus iedala divās kategorijās, kas noteiktas turpmāk.i) I kategorijaŠīs kategorijas puraviem jābūt labas kvalitātes. Tiem obligāti piemīt šķirnei vai komerctipam raksturīgās īpašības.Purava baltajai un zaļgani baltajai daļai jābūt vismaz vienai trešdaļai no kopējā garuma vai pusei no apklātās daļas. Tomēr agrajiem puraviem [1] purava baltajai un zaļgani baltajai daļai jābūt vismaz vienai ceturtdaļai no kopējā garuma vai vienai trešdaļai no apklātās daļas.Tomēr ir pieļaujami šādi nelieli bojājumi ar noteikumu, ka tie neietekmē produkta kopējo izskatu, kvalitāti, uzglabāšanas kvalitāti un noformējumu iesaiņojumā:- viegli virspusēji bojājumi,- tripšu izraisīti viegli bojājumi uz lapām, bet nekur citur,- nelielas augsnes pēdas stublājā.ii) II kategorijaŠajā kategorijā ietilpst puravi, ko nevar klasificēt I kategorijā, bet kas atbilst iepriekš precizētajam prasību minimumam.Purava baltajai un zaļgani baltajai daļai jābūt vismaz vienai ceturtdaļai no kopējā garuma vai vienai trešdaļai no apklātās daļas.Ar noteikumu, ka puravi saglabā tiem raksturīgās īpašības attiecībā uz kvalitāti, uzglabāšanas kvalitāti un noformējumu, ir pieļaujami šādi defekti:- maigs ziedošs stiebrs, ar noteikumu, ka tas ir pilnīgi apņemts segtajā daļā,- viegli nobrāzumi, tripšu izraisīti viegli bojājumi un nelielas rūsas pēdas uz lapām, bet nekur citur,- nelielas nokrāsas nepilnības,- augsnes pēdas stublājā.III. NOTEIKUMI PAR ŠĶIROŠANU PĒC LIELUMALielumu nosaka pēc diametra, ko mēra taisnā leņķī pret garenvirziena asi virs saknes kakla pietūkuma.Minimālais obligātais diametrs ir 8 mm agrajiem puraviem un 10 mm pārējiem puraviem.I kategorijā, lielākā purava diametrs nevar pārsniegt tā paša saišķa vai iesaiņojuma mazākā purava diametru vairāk kā divas reizes.IV. NOTEIKUMI PAR PIELAIDĒMAttiecībā uz produktiem katrā iesaiņojumā (vai katrā saišķī, tādiem puraviem, ko noformē bez iesaiņojuma), kas neatbilst norādītās kategorijas prasībām, ir pieļaujamas pielaides attiecībā uz kvalitāti un izmēru.A. Kvalitātes pielaidesi) I kategorijaAgrajiem puraviem, 10 % puravu pēc skaita vai svara, kam ir atsegts maigs ziedošs stiebrs, kas ir apņemts segtās daļas iekšienē, un 10 % puravu, kas citu iemeslu dēļ neatbilst I kategorijas prasībām, bet atbilst II kategorijas prasībām vai, izņēmuma kārtā, atzīstami par tādiem, kas atbilst šīs kategorijas pielaidēm.Pārējiem puraviem, 10 % puravu pēc skaita vai svara, kas neatbilst kategorijas prasībām, bet atbilst II kategorijas prasībām vai, izņēmuma kārtā, atzīstami par tādiem, kas atbilst šīs kategorijas pielaidēm.ii) II kategorija10 % puravu pēc skaita vai svara, kas neatbilst ne kategorijas prasībām, ne obligātajām prasībām, izņemot produktus, ko skārusi puve, redzami sasitumi vai jebkurš cits bojājums, kā dēļ tie nav derīgi patēriņam.B. Lieluma pielaidesAttiecībā uz visām kategorijām: 10 % puravu pēc skaita vai svara, kas neatbilst minimālajam diametram vai, I kategorijas puraviem, viendabīguma prasībai.V. NOTEIKUMI PAR NOFORMĒJUMUA. ViendabīgumsKatra iesaiņojuma saturam vai katra saišķa saturam vienā un tajā pašā iesaiņojumā jābūt viendabīgam, un tajā jābūt tikai vienas izcelsmes, šķirnes vai komerctipa, kvalitātes un lieluma (ja vien attiecībā uz šo pēdējo minēto kritēriju attiecas viendabīguma prasība) puraviem, un vēlams, lai tiem būtu vienāda brieduma pakāpe un krāsa.Katra iesaiņojuma vai saišķa satura redzamajai daļai jāraksturo viss saturs.B. IesaiņojumsPuraviem jābūt iesaiņotiem tā, lai produkti būtu pienācīgi aizsargāti.Materiāliem, ko izmanto iesaiņojuma iekšpusē, jābūt jauniem, tīriem un tādiem, kas nevar izraisīt ne iekšējas, ārējas izmaiņas produktos. Materiālus, jo īpaši papīru vai zīmogus, ar tirdzniecības specifikācijām atļauts izmantot ar noteikumu, ka drukāšana vai etiķetēšana ir veikta ar netoksisku līmi vai tinti.Iesaiņojumiem (vai saišķiem gadījumā, ja produktus noformē bez iesaiņojuma) jābūt bez jebkādiem svešķermeņiem.C. NoformējumsPuravus var noformēt šādi:- vienmērīgi izkārtojot iesaiņojumā,- saišķos, tos iesaiņojot vai neiesaiņojot.Viena iesaiņojuma saišķiem jābūt praktiski vienveidīgiem.VI. NOTEIKUMI PAR MARĶĒŠANUUz katras paciņas vai saišķa, kas noformēts bez iesaiņojuma, vienā pusē grupētos burtos, kas ir salasāmi, neizdzēšami, kā arī redzami no ārpuses, gadījumā, ja ir iesaiņojuma noformējums, ir jābūt šādām norādēm.A. IdentifikācijaIesaiņotājs un/vai nosūtītājs: nosaukums un adrese vai oficiāli piešķirts vai pieņemts kods. Gadījumā, ja izmanto kodu, norādei "Iesaiņotājs un/vai nosūtītājs (vai līdzvērtīgi saīsinājumi)" tomēr jābūt tieši kopā ar kodu.B. Produkta veids- "Puravi", ja saturs nav redzams no ārpuses,- "agrie puravi", atbilstošā gadījumā.C. Produkta izcelsme- Izcelsmes valsts un pēc izvēles arī apgabals, kurā produkts izaudzēts, vai valsts, reģiona vai vietas ģeogrāfiskais nosaukums.D. Tirdzniecības specifikācija- Kategorija,- saišķu skaits (puraviem, kas sapakoti saišķos un noformēti iesaiņojumā).E. Oficiālā kontroles atzīme (nav obligāta)Par puraviem, ko nosūta bez taras vai iekrauj tieši transporta līdzeklī, VI punktā minētajai informācijai jābūt preču pavaddokumentā vai kartītē, kas novietota transporta līdzeklī no ārpuses redzamā vietā.[1] Sēti, nepārstādīti puravi, novākti laika posmā no ziemas beigām līdz vasaras sākumam.--------------------------------------------------